**Ministru kabineta noteikumu projekta “Grozījumi Ministru kabineta 2005.gada 17.maija noteikumos Nr.339 „Kārtība, kādā atļauts veikt pasažieru un kravas komercpārvadājumus ar citu personu īpašumā esošiem autotransporta līdzekļiem”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. 1.
 | Pamatojums | Ministru kabineta 2016.gada 13.septembra sēdes protokollēmums (prot. Nr.45, 31.§) “Informatīvais ziņojums “Pasažieru pārvadājumu ar taksometriem jomas tiesiskais regulējums un priekšlikumi tās pilnveidošanai””.2016.gada 10.jūnija Ēnu ekonomikas apkarošanas padomes sēdē apstiprinātā Valsts iestāžu darba plāna ēnu ekonomikas ierobežošanai 2016.-2020.gadam 2.4.sadaļa - Transporta joma. |
| 1. 2.
 | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pasažieru pārvadājumos ar taksometriem, veicot pārvadājumus ar citas personas īpašumā esošu transportlīdzekli, pārsvarā tiek noslēgti patapinājuma līgumi (vairākums gadījumu patapinātājs ir fiziska persona), lai izvairītos no pienākuma maksāt nodokļus. Noteikumu projekts nosaka, ka tiesības veikt pasažieru pārvadājumus ar taksometriem ar citas personas īpašumā esošu transportlīdzekli ir tikai uz nomas līguma pamata.Atšķirībā no patapinājuma līguma nomas līgums paredz nomas maksājumu par nomas priekšmetu. Fiziskās personas – iznomātāja – saņemtā nomas maksa pēc būtības ir ienākums no īpašuma.Fiziskai personai transportlīdzekļa nomas līguma noslēgšanas gadījumā likumā “Par iedzīvotāju ienākuma nodokli” ir paredzētas 2 iespējas:- maksāt iedzīvotāju ienākuma nodokli no saimnieciskajā darbībā (kustamā īpašuma iznomāšana) gūtā ienākuma vispārējā kārtībā, piemērojot nodokļa likmi 23% apmērā, vai- informēt Valsts ieņēmumu dienestu, ka iedzīvotāju ienākuma nodoklis tiks maksāts kā par pasīvas saimnieciskās darbības ienākumu (kustamā īpašuma iznomāšanu) saskaņā ar likuma “Par iedzīvotāju ienākuma nodokli” 11.panta divpadsmito daļu, un piemērot nomas maksai nodokļa likmi 10% apmērā.2016.gada 10.jūnija Ēnu ekonomikas apkarošanas padomes sēdē apstiprināts Valsts iestāžu darba plāns ēnu ekonomikas ierobežošanai 2016.-2020.gadam, kurš transporta jomā paredz stiprināt prasības taksometru pakalpojumu sniedzējiem.Civillikuma 1947.pantā noteikts, ka patapinājums (lietošanas aizdevums) ir līgums, ar kuru kādam nodod lietu bez atlīdzības, bet noteiktai lietošanai, ar nosacījumu atdot to pašu lietu. Tādējādi patapināšana ir lietas bezatlīdzības lietošanas tiesību piešķiršana, kuru patapinātājs piešķir patapinājuma ņēmējam. Civillikuma 1948.pantā noteikts, ka par patapinājuma priekšmetu var būt kā kustamas, tā arī nekustamas lietas.Patapinājuma mērķis ir sniegt bezatlīdzības darījumu, bez mērķa gūt peļņu. Tas izriet no Civillikuma 1960.panta, kurš nosaka, ka patapinājuma ņēmējam ir jāatdod ne vien pati lieta patapinātājam, bet arī no tās gūtie augļi un visa cita iegūtā peļņa. Tātad patapinājuma būtība kā tāda nav saistāma ar komercdarījumu. Turklāt arī civiltiesību speciālists K.Torgāns norāda, ka patapinājums nav aizliegts juridisko personu attiecībās, taču uzņēmējdarbībā bezatlīdzības darījumi ir retums un parādās tikai kā sevišķas labvēlības izpausmes (Latvijas Republikas Civillikuma komentāri. Saistību tiesības (1401.-2400.p.), autoru kolektīvs prof. K.Torgāna vispārīgā zinātniskā redakcijā, Rīga 2000).Tāpat patapinātam pamatlīdzeklim saimnieciskās darbības veicējs nevar norakstīt arī nolietojumu, kas arī nav savienojams ar normālu saimniecisko darbību. Tādējādi, ja patapinājuma līgums tiek noslēgts tikai tāpēc, lai ar juridisko formu izmantotu tikai kā aizsegu pavisam citam darījumam pēc ekonomiskās būtības, kā rezultātā tiek īstenota nodokļu plānošana, šāda prakse nav pieļaujama.Informatīvā ziņojuma „Pasažieru pārvadājumu ar taksometriem jomas tiesiskais regulējums un priekšlikumi tās pilnveidošanai” (turpmāk – informatīvais ziņojums) izstrādes laikā arī taksometru nozares pārstāvji neiebilda pret patapinājuma līguma izslēgšanu no jomas regulējuma.Informatīvajā ziņojumā ir secināts, ka, izvērtējot pašvaldību sniegto informāciju, secināms, ka pasažieru pārvadājumos ar taksometriem, veicot pārvadājumus ar citas personas īpašumā esošu transportlīdzekli, pārsvarā tiek noslēgti patapinājuma līgumi (vairākums gadījumu patapinātājs ir fiziska persona), lai izvairītos no pienākuma maksāt nodokļus.Patapinājumu līgums kā bezatlīdzības līgums nav raksturīgs komerciālajās attiecībās, ievērojot minēto, nav saprotami iemesli, kāpēc saimnieciskās darbības ietvaros viena persona otrai personai bez atlīdzības nodod lietošanā transportlīdzekli, kuru tā tālāk izmanto taksometru pasažieru komercpārvadājumos, ja patapinājuma ņēmējs to nevarēs atdot atpakaļ patapinātājam tādā stāvoklī (mašīnas nobraukums), kādā saņēmis, kā arī, kāpēc patapinātājam savas saimnieciskās darbības ietvaros būtu jāsaņem patapinājuma ņēmēja iegūtā saimnieciskās darbības peļņa. Norādām, ka likuma “Par nodokļiem un nodevām” 23.panta 14.daļa nosaka, ka nodokļu administrācija nosaka nodokļa maksājuma apmēru, ņemot vērā nodokļu maksātāja atsevišķa darījuma vai darījumu kopuma ekonomisko saturu un būtību, nevis tikai juridisko formu. Līdz ar to, izvērtējot nodokļu apmēru, ir jāvērtē darījumi kopumā, lai konstatētu mākslīgu nodokļa samazināšanu. Šādam ierobežojumam ir leģitīms mērķis, proti, visas sabiedrības intereses novērst iespējas izvairīties no nodokļu nomaksas, kā arī šāds ierobežojums uzskatāms par samērīgu, proti, visas sabiedrības ieguvums novēršot iespējas izvairīties no nodokļu nomaksas ir lielāks, nekā atsevišķu indivīdu vai grupas tiesību ierobežojums, kā arī minēto mērķi nav iespējams sasniegt ar indivīdu tiesību mazāk ierobežojušiem līdzekļiem.Atbilstoši Likumam par budžetu un finanšu vadību, budžets ir līdzeklis valsts politikas realizācijai ar finansiālām metodēm un tas ir valdības finansiālās darbības un vadības pamatā. Izvairīšanās no nodokļu maksāšanas ir būtisks pārkāpums, kā rezultātā netiek nodrošināti atbilstoši ieņēmumi valsts budžetā. Nodokļu plāna neizpilde var radīt iztrūkumu budžetā, kā rezultātā tas var radīt sarežģījumus nodrošināt visas valsts attīstībai un drošībai nepieciešamās vajadzības.Saskaņā ar Civillikuma 2120.pantu nomas maksai jābūt patiesai atlīdzībai par lietas lietošanu, un tādēļ to nedrīkst nolikt tikai izskata pēc. Darījums, kas noslēgts pretēji šim noteikumam, ar nolūku apiet likumu vai pievilt trešo personu, nav spēkā. Tas nozīmē, ka nomas maksa ir jānosaka samērīga, turklāt Valsts ieņēmumu dienests, veicot pārbaudes uzņēmumos, arī vērtējot nomas līgumus, var ņemt vērā ekonomisko būtību un veikt attiecīgas darbības, ja tiek konstatēti normatīvo aktu pārkāpumi. Saskaņā ar noteikumu projektā noteikto, proti,  liedzot taksometru pakalpojumu sniedzējiem ņemt patapinājumā transportlīdzekli, tiek risināta situācija, kas mazinātu tādu gadījumu skaitu, kad izvairoties no nodokļu samaksas, tiek kropļota godīga konkurence.Lai nodrošinātu taksometru uzņēmējiem samērīgu pārejas periodu, noteikumu projekts paredz ļaut veikt pasažieru komercpārvadājumus ar taksometriem, izmantojot citas personas īpašumā esošu autotransporta līdzekli uz patapinājuma līguma pamata, līdz 2017.gada 30.jūnijam. |
| 1. 3.
 | Projekta izstrādē iesaistītās institūcijas | Satiksmes ministrija. |
| 1. 4.
 | Cita informācija |  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 11. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz taksometru uzņēmumu īpašniekiem un vieglo automobiļu iznomātājiem. |
| 22. | Tiesiskā regulējuma ietekme uz tautsaimniecību un administratīvo slogu | Taksometru uzņēmēji drīkstēs izmantot citu personu īpašumā esošus transportlīdzekļus tikai uz nomas līguma pamata, tādejādi tiks mazināts negodīgās konkurences risks un novērsta izvairīšanās no nodokļu nomaksas. |
| 33. | Administratīvo izmaksu monetārs novērtējums | Projekts šo jomu neskar. |
| 44. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| Plānotās sabiedrības līdzdalības un komunikācijas aktivitātes saistībā ar projektu | Paziņojums par līdzdalības iespējām likumprojekta izstrādes procesā ievietots Satiksmes ministrijas tīmekļa vietnē 2016.gada 19.augustā. |
| Sabiedrības līdzdalība projekta izstrādē | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam, sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| Sabiedrības līdzdalības rezultāti | Sabiedrības atsauksmes nav saņemtas. |
| Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 11. | Projekta izpildē iesaistītās institūcijas | Valsts ieņēmumu dienests, pašvaldību kontroles dienesti. |
| 22. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs pārvaldes funkcijas.Projekta īstenošana tiks veikta esošo cilvēkresursu ietvaros. Saistībā ar Projekta izpildi nebūs nepieciešams veidot jaunas institūcijas vai likvidēt vai reorganizēt esošās.  |
| 33. | Cita informācija | Nav. |

Anotācijas III, IV un V sadaļa – projekts šīs jomas neskar.

Iesniedzējs:

Satiksmes ministrs U.Augulis

Vīza: Valsts sekretārs K.Ozoliņš

31.01.2017.

1156

Ž.Butāns, 67028326

Zans.Butans@sam.gov.lv